
Melléklet a       /2022. sz. Képviselő-testületi határozathoz 

Megállapodás 
 - klímaberendezések beszerzésére, beszerelésére és üzembe helyezésére - 
a Kiskőrös, Petőfi tér 1. szám alatti ingatlanra 

amely létrejött egyrészről a

Kiskőrös Város Önkormányzata

Székhely: 	6200 Kiskőrös, Petőfi Sándor tér 1.
Képviseli: 	Domonyi László Mihály polgármester 
Adószám: 	15724784-2-03
Számlavezető pénzintézet: 	K&H Bank Zrt.
Bankszámlaszám: 	10400621-00027753-00000008
Törzskönyvi azonosító: 	724782
Statisztikai számjel: 	15724784-8411-321-03
mint üzemeltető (a továbbiakban: Önkormányzat),

másrészről: 

Bács-Kiskun Megyei Kormányhivatal

Székhely:				6000 Kecskemét, Deák Ferenc tér 3.
Képviseli: 	Kovács Ernő főispán
Adószám: 				15789257-2-03
Számlavezető pénzintézet: 		Magyar Államkincstár
Pénzforgalmi jelzőszám: 		10025004-00299657-00000000
Törzskönyvi azonosító szám:		789257
Statisztikai számjel:			15789257-8411-312-03
mint üzemeltető (a továbbiakban: Kormányhivatal),

együttesen felek (a továbbiakban: Felek) között az alulírott helyen és napon az alábbi feltételekkel. 

I. Előzmények 

1) A Felek között 2013. január 31. napján, a BMB-001/755-3/2013. ikt. számon üzemeltetési megállapodás (a továbbiakban: üzemeltetési megállapodás) jött létre a kiskőrösi 3090 helyrajzi szám alatt felvett, természetben 6200 Kiskőrös, Petőfi Sándor tér 1. szám alatt található ingatlan (a továbbiakban: Ingatlan) közös üzemeltetése érdekében.
2) Az Ingatlan 100%-os nettó alapterülete 1519,9 m2, melyből a Kormányhivatal kizárólagosan használ nettó 465,48 m2-t. Az Önkormányzat és a Kormányhivatal által közösen használt terület nagysága 214,5 m2. Az ingatlanban Kormányablak üzemel. 
3) Az üzemeltetési megállapodást a Felek ez idáig öt ízben módosították, közös megegyezés alapján.
4) A Felek rögzítik, hogy egymás között tárgyalást folytattak le, mely az Ingatlan fűtési rendszerével kapcsolatos volt. Felek kölcsönösen megoldási lehetőségeket dolgoztak ki az energiapiac jelenlegi alakulásával összefüggő és a jövőbeni kedvezőtlen változások mérséklésére vonatkozóan.

II. A jelen szerződés tárgya 

1) A Felek megállapodnak abban, hogy az Ingatlan azon részeit, melyet a Kormányhivatal kizárólagosan használ, hűtő-fűtő klímaberendezésekkel látják el.
2) A II. 1). pontban körülírt beruházást az Önkormányzat saját költségén megelőlegezve legkésőbb 2022. október 15. napjáig megvalósítja. Az Önkormányzat a beruházásra vonatkozóan az AA00016/2022. sorszámú, 2022.08.26. napi keltezésű bizonylat alapján árajánlattal (a továbbiakban: árajánlat) rendelkezik (1. számú melléklet). A szállító árajánlata a klíma egységek telepítésére, beüzemelésére, valamint az ehhez szükséges egyéb anyagok (szigetelt rézcső, áramvezeték, konzol, szerelési anyagok) rendelkezésre bocsájtására is vonatkozik.
3) Az Önkormányzat vállalja, hogy a klímaberendezések beszerzését, beszerelését és üzemképes állapotba történő helyezését felügyeli, a szükséges műszaki előkészítési és beszerzési eljárást lefolytatja. Az Önkormányzat a beruházást saját felelősségére végzi el.
4) Az Önkormányzat tudomásul veszi és elfogadja, hogy a beruházás költségeit teljes egészében megelőlegezi. A melléklet szerinti teljes költséget Kormányhivatal a 2022. évi Kormányablak Program megvalósítása fejezeti kezelésű előirányzat terhére beépített forrás keretében legkésőbb 2022. november 30. napjáig megtéríti, mellyel egyidejűleg az Önkormányzat valamennyi klímaberendezést az Magyar Állam tulajdonába és a Kormányhivatal vagyonkezelésébe ad.
5) A Felek kijelentik, hogy miután a Kormányhivatal a fizetési kötelezettségének eleget tett, átadás-átvételi eljárást folytatnak le, melyről jegyzőkönyvet vesznek fel. Az átadás-átvétel során az Önkormányzat a beruházással összefüggő, rendelkezésére álló valamennyi dokumentációt (pl. jótállási jegy, számla, egyéb bizonylatok) a Kormányhivatal részére átad. 
6) Az átadás-átvételt követően a Kormányhivatal vagyonkezelésébe és birtokába kerülnek a klímaberendezések. A Kormányhivatal mindezek után, mint vagyonkezelő viseli a klímaberendezések üzemeltetésével járó valamennyi költséget. A Kormányhivatal az átadás-átvételt követően a klímaberendezéseket a nyilvántartásaiba bevezeti. 

III. Költségek viselése

1) Az Önkormányzat az Ingatlanon tervezett, II. 1) pontban meghatározott beruházás valamennyi költségét megelőlegezi, - árajánlat alapján - a Felek között meghatározott maximum bruttó 11.355.287 Ft (azaz tizenegymillió-háromszázötvenötezer-kettőszáznyolcvanhét forint) összegben.
2) A Kormányhivatal a beruházás költségét az Önkormányzat által kibocsátott számla ellenében a II. 4) pontban meghatározott időpontig megtéríti, az Önkormányzat K&H Bank Zrt.-nél vezetett 10400621-00027753-00000008számú bankszámlaszámára történő átutalással.
3) Az Önkormányzat a III. 1) pontban meghatározott bekerülési összegen felül további jogcímen többletköltséget, valamint pótmunkát nem érvényesíthet. Ezekért a Kormányhivatal fizetési kötelezettséget nem vállal.
4) A Felek kijelentik, hogy jelen szerződés az üzemeltetési megállapodást, valamint annak módosításait nem érinti, különös tekintettel a költségek viselésére, továbbá a Felek közötti elszámolásra vonatkozóan.

IV. A megállapodás időtartama

[bookmark: _GoBack]Jelen megállapodás 2022. december 31. napjáig hatályos.

V. Kapcsolattartók

Az Önkormányzat kapcsolattartója:
Név: dr. Turán Csaba jegyző
Telefonszám: 	(78) 513-120 / 235 mellék
E-mail cím: 	jegyzo@kiskoros.hu

BKMKH kapcsolattartója: Kürtösi Szabolcs
Bács-Kiskun Megyei Kormányhivatal Pénzügyi és Gazdálkodási Főosztály Beruházási, Beszerzési és Üzemeltetési Osztály osztályvezetője
Telefonszám: 	(76) 516-826
E-mail cím: 	kormanyhivatal@bacs.gov.hu 

VI. Titoktartás

Az Önkormányzat jelen megállapodás aláírásával tudomásul veszi:

1) az Állami Számvevőszékről szóló 2011. évi LXVI. törvény 5. § (5) bekezdésében, továbbá a Kormányzati Ellenőrzési Hivatalról szóló 355/2011. (XII. 30.) Korm. rendelet 6. §-ában foglaltakat, azaz az Állami Számvevőszék, illetve a Kormányzati Ellenőrzési Hivatal ellenőrzési jogosultságát, valamint
2) az információs önrendelkezési jogról és az információs szabadságról szóló 2011. évi CXII. törvény 26. § (1) bekezdésében és az I. melléklet III. Gazdálkodási adatok 4. pontja alapján, jelen megállapodás lényeges tartalmáról szóló tájékoztatást, illetőleg azt, hogy a nyilvánosságra hozatalt a Kormányhivatal még az üzleti titokra való hivatkozással sem tagadhatja meg.

VII. Egyéb rendelkezések

1) Az államháztartásról szóló 2011. évi CXCV. törvény 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Erre tekintettel az Önkormányzat a jelen üzemeltetési megállapodás aláírásával egyidejűleg nyilatkozik arról, hogy megfelel a nemzeti vagyonról szóló 2011. évi CXCVI. törvény 3. § (1) bekezdésben foglaltaknak, amely alapján átlátható szervezetnek minősül.
2) Felek a jelen megállapodásból eredő esetleges vitáikat megkísérlik békés úton rendezni. Amennyiben ez nem vezetne eredményre, úgy kikötik a Kecskeméti Járásbíróság, illetőleg a Kecskeméti Törvényszék kizárólagos illetékességét.
3) A megállapodásban nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezései szerint járnak el a Felek.
4) Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag írják alá.

Mellékletek: 
1. AA00016/2022. sorszámú, 2022.08.26. napi keltezésű bizonylat, árajánlat
2. Telepítési rajz

Kiskőrös, „időbélyegző szerint”		Kecskemét, „időbélyegző szerint”




	Domonyi László Mihály	Kovács Ernő
	polgármester 	főispán
	Kiskőrös Város Önkormányzata  		Bács-Kiskun Megyei Kormányhivatal

Pénzügyi ellenjegyezés: 	



Feyér Mónika
Pénzügyi és Gazdálkodási Főosztály
főosztályvezető
								Kecskemét, „időbélyegző szerint”

A Jogi és Perképviseleti Osztály részéről:



Dr. Schnell Erzsébet
Jogi és Perképviseleti Osztály
osztályvezető
Kecskemét, „időbélyegző szerint”
